stanford-oval/wikipedia huggingface dataset:
תמר זנדברג
פעילות פוליטית > הכנסת ה-21 וה-22

בבחירות לראשות מרצ לקראת הבחירות לכנסת העשרים ושתיים שנערכו ב-27 ביוני 2019 הפסידה לניצן הורוביץ. בבחירות לרשימה הגיעה זנדברג ראשונה ובעקבות זה, הוצבה במקום ה-4 ברשימת המחנה הדמוקרטי של המפלגות מרצ, ישראל דמוקרטית והתנועה הירוקה. הרשימה זכתה ב-5 מנדטים וזנדברג נכנסה לכנסת, בה המשיכה לכהן כחברה בוועדה המסדרת וועדת הכנסת.
פעילות פוליטית > הכנסת ה-23 וה-24

בבחירות לכנסת העשרים ושלוש במרץ 2020 הוצבה במקום ה-4 ברשימת העבודה-גשר-מרצ שהורכבה משלוש מפלגות – העבודה, גשר ומרצ ונכנסה לכנסת לאחר שהרשימה זכתה ב-7 מנדטים. במהלכה, הייתה חברה במספר ועדות בהן הוועדה לקידום מעמד האישה ולשוויון מגדרי, הוועדה לזכויות הילד, ועדת הכלכלה, ועדת המשנה למאבק בסחר בנשים ובזנות וועדת האתיקה.
לקראת הבחירות לכנסת ה-24 הוצבה במקום השני ברשימת מרצ לכנסת. מרצ קיבלה 6 מנדטים וזנדברג נבחרה לכהונה נוספת בכנסת. לאחר מינויה לשרה, התפטרה מהכנסת במסגרת החוק הנורווגי. במוקמה נכנסה לכנסת גבי לסקי.
פעילות פוליטית > כשרת להגנת הסביבה

לאחר הקמת ממשלת ישראל השלושים ושש מונתה זנדברג לשרה להגנת הסביבה ה-19.
מספר ימים לאחר השבעתה הכריזה כי תמנה את גלית כהן, מי שכיהנה קודם לכן כסמנכ"לית תכנון ואסטרטגיה, לתפקיד מנכ"לית המשרד להגנת הסביבה.
ביולי 2021, הביעה תמיכה בהעברת סמכויות צער בעלי חיים ממשרד החקלאות למשרד להגנת הסביבה. בנוסף, הציגה תוכנית סביבתית חדשה לחברה הערבית. בהמשך פורסם כי זנדברג מקדמת יחד עם שר האוצר, אביגדור ליברמן מס קנייה על כלי פלסטיק חד-פעמיים, מתוך כוונה עתידית להכפיל את מחירם. כמו כן, הרחיבה את תחולת חוק הפיקדון על מכלי משקה לבקבוקים גדולים. עם זאת, המשרד דאג לאיסוף המיחזוריות מבלי לקבוע נהלים לאיסוף הבקבוקים הגדולים וכתוצאה מכך, נוצרו קשיים בהעברת הבקבוקים מהציבור למחזור.
באוקטובר 2021, קידמה את הצטרפות ממשלת ישראל ליוזמה אמריקאית-אירופית להפחתה של פליטת גז המתאן. בנוסף, פורסמה תוכנית ממשלתית שתיישם בפועל את האסטרטגיה של המשרד להגנת הסביבה למעבר לכלכלה דלת פחמן והיערכות למשבר האקלים.
יחד עם השרות אורית פרקש הכהן וקארין אלהרר, יזמה זנדברג העברת החלטת ממשלה בנושא שמירה על האקלים, במסגרתה הוקצו מיליארדי שקלים לטיפוח טכנולוגיות אקלים. זנדברג קידמה מחקר ופיתוח בתחומי אנרגיה מתחדשת ופודטק במסגרת תוכנית רב שנתית שהעבירה בממשלה להגדרת תחומי עדיפות לאומיים טכנולוגיים בישראל.
במהלך שנת 2022 הייתה חברה בממשלה שאישרה את אתר שריפת שלא ניתן למחזר באתר נאות חובב, מתקן שריפת פסולת זה הוא הראשון שאושר בישראל, היא ציינה כי "מתקנים להשבת אנרגיה מפסולת אשר יטפלו בפסולת ממוינת שאינה ניתנת למחזור הם חוליה חשובה לצמצום הטמנת הפסולת בישראל, ביחד עם מתקנים מתקדמים לטיפול בחומר האורגני. המתקן שאושר היום הוא חלק חשוב במאמץ הלאומי הדרוש להקמת מערך מתקדם ושלם לטיפול בפסולת, יחד עם הקמת מתקני המיון והטיפול בפסולת. בהכנת התוכנית ואישורה היו שותפים רבים וחשובים, וכעת בשלב הבא נוכל לראות את כולם מתגייסים למאמץ הכולל של הקמת התשתית הלאומית לטיפול בפסולת, בהם גם השלטון המקומי"
השרה זנדברג פעלה לביטול ההסכמים לשינוע נפט מהמפרץ הפרסי שעליהם חתמה חברת קצא"א במסגרת הסכמי אברהם.
לקראת הבחירות לכנסת העשרים וחמש, הודיעה כי לא תתמודד בבחירות המקדימות של מרצ ולכן תום כהונת הכנסת העשרים וארבע היא תפרוש מהחיים הפוליטיים. הוצבה במקום ה-118 הסמלי ברשימת מרצ לבחירות.
פעילות פוליטית > טבעונות ופעילות למען בעלי חיים

בשנת 2014 זנדברג הפכה לטבעונית. לאחר המעבר לטבעונות פעלה לקידום היצע המזון הטבעוני בכנסת, והגישה הצעות חוק להגנת בעלי חיים, ביניהן הצעה לאיסור על משלוחים חיים והצעה למניעת המתה של כלבים בריאים בכלביות עירונית.
חקיקה

בין החוקים שנחקקו ביוזמת זנדברג:
תיקון לחוק עבודת נשים (מס' 55) (חופשת אבהות) ב-2016, הקובע כי עובד יהיה רשאי להיעדר עד 5 ימים מהיום שלאחר יום הלידה של בת זוגו. דין ההיעדרות בשלושת הימים הראשונים כדין חופשה שנתית או חופשה ללא תשלום.
תיקון לחוק הדיור הציבורי (זכויות רכישה) (מס' 6) ב-2015 הקובע כי בחישוב תקופת המגורים בדירה הציבורית לצורך קביעת הזכאות לרכישת הדירה, יובאו בחשבון גם תקופות מגורים מחוץ לדירה הציבורית, אם במהלכן הדיירת שהתה במקלט לנשים מוכות, או עזבה את הדירה בשל אלימות מצד בן הזוג.
תיקון לחוק הביטוח הלאומי (מס' 191) ב-2017, הקובע כי מענק לידה ישולם ליולדת גם אם לא הזדקקה לאשפוז בקשר ללידה, ומאפשר, למעשה, מתן מענק לידה לנשים היולדות בבית, בתנאי שהלידה התקיימה בהתאם להוראות חוזרי משרד הבריאות בעניין לידות בית.
תיקון לחוק עבודת נשים (מס' 62) ב-2020 (עם קארין אלהרר), הקובע כי מי שהעסיק עובדת ששהתה במקלט לנשים מוכות 150 ימים לאחר תום ימי היעדרותה יהיה זכאי בתום תקופת העסקתה למענק חד־פעמי בסכום של 5,000 שקלים חדשים.
תיקון לחוק שוויון זכויות לאנשים עם מוגבלות (מס' 18) ב-2018 (עם קארין אלהרר ואחרים) הקובע שאדם עם מוגבלות מקצרת חיים יהיה זכאי לקבל הלוואה לדיור.
חיים אישיים

זנדברג מתגוררת בתל אביב-יפו עם בן זוגה, אורי זכי, יו"ר הנהלת מרצ ולשעבר מנכ"ל ארגון "בצלם" בארצות הברית. לזנדברג שתי בנות, האחת מנישואים קודמים ובת משותפת עם זכי.
במרץ 2019, כחלק מקמפיין הבחירות לכנסת העשרים ואחת של מפלגת מרצ, קיימה מעין טקס נישואין אלטרנטיבי עם בן זוגה מחוץ לבניין הרבנות הראשית בתל אביב.
הפיגוע בקו 20 ברמת גן

תבנית:פיגוע טרור
הפיגוע בקו 20 היה פיגוע התאבדות שאירע ביום ב', 24 ביולי 1995 (כ"ו בתמוז תשנ"ה), בו התפוצץ מחבל מתאבד פלסטיני באוטובוס של חברת דן קו 20, ברחוב אבא הלל 5 ליד מתחם הבורסה ברמת גן.
קו 20 התחיל את מסלולו במסוף עתידים, עבר דרך השכונות רמת החייל ושיכון דן בתל אביב, בדרכו למסוף כרמלית. המסלול עובר בין היתר דרך קניון איילון (שם עלה המחבל על האוטובוס), דרך אבא הלל, רחוב ארלוזורוב ורחוב דיזנגוף. כמאה מטרים לפני שהאוטובוס הגיע לצומת עלית (כיום סמוך לבית הראל שהיה אז בבנייה) בסמוך לשעה 08:35 בבוקר, אירע הפיצוץ.
בפיגוע נרצחו 6 ישראלים ו-33 נפצעו.
חבלני משטרת ישראל מחפשים אחר מטען אפשרי נוסף באוטובוס לאחר הפיגוע
מפגיני ימין מניפים כרזה כנגד רבין ופרס המאשימה אותם בגל הטרור הפלסטיני בשל תהליך אוסלו שהובילו וקוראים קריאות כנגדם בזירת הפיגוע, 24 ביולי 1995
המטען שנשא המחבל על גופו הכיל 15 ק"ג TNT ומסמרים שהוכנסו לתוך צינור מתכת.
מבצעי הפיגוע

אחרי 9 בבוקר הגיעה שיחת טלפון למשרד סוכנות הידיעות האמריקאית במזרח ירושלים בה נלקחה אחריות לפיגוע. המתקשר התפאר בכך שנער מהחמאס מתלמידי יחיא עיאש ביצע את הפיגוע.
הפיגוע תוכנן על ידי עבד אל-מג'יד דודין, ראש הזרוע הצבאית של חמאס בדרום הר חברון. דודין, שהיה אחראי גם הפיגוע בקו 26 היה כלוא בידי כוחות הביטחון הפלסטינים ביריחו משך כמה שנים עד פרוץ האינתיפאדה השנייה, אז שוחרר וחזר להיות ממפקדי הזרוע הצבאית של חמאס. בסוף שנות התשעים הרס צה"ל את ביתו. הוא עצמו נהרג על ידי לוחמי ימ"מ 14 שנים מאוחר יותר ליד הכפר דיר אל עסל א-תחתא.
המחבל המתאבד היה לביב אנוור עזאם מהכפר קריות (נפת שכם).
ב-5 במרץ 1996 נאטמה הדירה בה התגורר המחבל וב-21 במרץ נהרסה באמצעות דחפור.
ראו גם

פיגועי התאבדות בישראל
הערות שוליים

↑  אירועים 1992 - 1995
↑  אפרת וייס וחנן גרינברג, החשבון נסגר: ימ"מ הרג מחבל חמאס בכיר, באתר ynet, 28 במאי 2009
↑  אבי יששכרוף, כוח מיוחד הרג את מפקד הזרוע הצבאית של החמאס בחברון, עבד אל-מג'יד דודין, באתר הארץ, 28 במאי 2009
↑  אליאור לוי, ישראל תחזיר גופות: המחבלים מקפה הלל ומסבוי, באתר ynet, 30 במאי 2012
1 2  נגה קדמן / בצלם, דף מידע אפריל 1996, עמוד 4
| פיגועי טרור נגד ישראלים במחצית השנייה של המאה ה-20 |
| --- | --- | --- |
| פיגועים נגד ישראלים שבוצעו בישראל ובשטחים | 1948 עד 1959 • שנות ה-60 • שנות ה-70 • שנות ה-80 • שנות ה-90 • > |  |
| פיגועים נגד ישראלים שבוצעו בחו"ל | שנות ה-70: מתקפת הטרור בשדה התעופה של מינכן (10 בפברואר 70) • הפיגוע בטיסה 330 של סוויסאייר מציריך לנתב"ג (21 בפברואר 70) • חטיפת טיסת 571 של סבנה איירליינס מבריסל לנתב"ג (8 במאי 72) • טבח הספורטאים באולימפיאדת מינכן (5–6 בספטמבר 72) • משבר בני הערובה בשגרירות ישראל בבנגקוק (28 בדצמבר 72) • הפיגוע בטיסה 841 של טראנס וורלד איירליינס מנתב"ג לניו-יורק (8 בספטמבר 74) • חטיפת מטוס אייר פראנס 139 מנתב"ג לפריז (27 ביוני 76)  שנות ה-80: ניסיון ההתנקשות בשגריר הישראלי בלונדון (3 ביוני 82) • הפיגוע בראס בורקה (5 באוקטובר 85) • רצח הימאים הישראלים בברצלונה (5 באוקטובר 85) • הפיגועים בדלפקי אל על בנמלי התעופה של וינה ורומא (27 בדצמבר 85) • ניסיון הפיגוע בטיסת אל על מלונדון (17 באפריל 86)  שנות ה-90: פיגוע האוטובוס במצרים (4 בפברואר 90) • הפיגוע בשגרירות ישראל בארגנטינה (17 במרץ 92) • הפיגוע בשגרירות ישראל בלונדון (26 ביולי 94) |  |
 1948–1999 • 2000–2009 • 2010–2019 • 2020–2029
נשיא המדינה, עזר ויצמן מבקר את אחד מפצועי הפיגוע בבית החולים איכילוב בתל אביב
היכל קבוצת שלמה

| --- | --- |


 כינוי:  הדרייב אין
 כתובת:  רחוב אייזיק רמבה 7
 מיקום:   תל אביב-יפו, ישראל
 קואורדינטות:  32°06′33″N 34°48′39″E﻿ / ﻿32.10916667°N 34.81083333°E﻿ / 32.10916667; 34.81083333
 אבן יסוד:  2013
 תקופת הפעילות:  3 בנובמבר 2014 – הווה (10 שנים)
 עלות הבנייה:  90 מיליון ש"ח
 בעלים:  עיריית תל אביב-יפו
 מפעיל:  חברת היכלי הספורט תל אביב-יפו
 משטח:  פרקט
 אדריכל:  גולדשמידט-ארדיטי-בן נעים
 קבוצות:  הפועל תל אביב (2015-היום) נבחרת ישראל בכדורסל נבחרת ישראל בכדוריד נבחרת ישראל בכדורסל נשים נבחרת ישראל בג'ודו
 מושבים:  3,504
 היכל קבוצת שלמה
 [[:#תנאי:תבנית:מפה דינמית/תל אביב-יפו]]
 
היכל קבוצת שלמה (מכונה גם "היכל הדרייב אין" ונקרא גם "מרכז ספורט עירוני תל אביב-יפו") הוא אולם רב תכליתי השוכן במתחם הדרייב אין בתל אביב, ומשמש כאולמה הביתי של קבוצת הכדורסל הפועל תל אביב. האולם נחנך בנובמבר 2014, והוא מכיל 3,504 מושבים.
מאפיינים

שטח המבנה כ-6,600 מ"ר והוא מונגש לנכים. האולם מכיל כ-3,504 מושבים, כ-700 מתוכם מתניידים או מתקפלים, כדי לאפשר לארח באולם גם משחקי כדורעף וכדוריד, בעיקר של הנבחרות הלאומיות של ענפים אלו שאירחו קודם לכן בבית מכבי בראשון לציון ובאולם מטרווסט ברעננה הקטנים משמעותית וכן משחקים חשובים כמו גמרי גביע המדינה בכדוריד. האולם מאושר גם לאירוח משחקים של קבוצות ישראליות בליגות האירופאיות בענפי כדוריד, כדורסל, כדורעף ועוד.
גם נבחרת ישראל בכדורסל נשים עברה לארח משחקים בהיכל ונבחרת ישראל בכדורסל מארחת בו לעיתים משחקי אימון ומשחקים מול קהל קטן יותר במקום בהיכל מנורה מבטחים. כמו כן האולם מיועד לאירוח הופעות וכנסים ואף אירח משחקי טניס במסגרת גביע דייוויס. ב-2017 ו-2018 אף אירח את גמר ליגת העל לתיכונים בכדורסל.
צבעי הכיסאות אדום-לבן-כחול בדוגמה משובצת. מלבד האולם, המבנה כולל 4 חדרי הלבשה, חדר כושר, חדרי עיתונות ושופטים וטרקלין לאח"מים וכן מבואת כניסה בעלת חזיתות זכוכית. סביב ההיכל קיימים שטחי חנייה נרחבים המהווים אף חלק מעתודת החנייה של מרכז הירידים הסמוך.
גלריה

מראה האולם מבחוץ
במהלך משחק בליגת העל
אוהדי הפועל תל אביב
ראו גם

היכלי כדורסל בישראל
הדרבי של תל אביב (כדורסל)
כדורסל בישראל
הערות שוליים

↑  היכל קבוצת שלמה
↑  פרוטוקול ישיבות המועצה התשע עשרה ישיבה מן המניין מס' 14 מתאריך י"ד כסלו תש "ע (2009/12/01
↑  ישיבת מועצת העירייה מספר 14 - 01/12/2009 - חלק שני
↑  1דותן לוי, בלעדי ל"כלכליסט" - מרכז הירידים יעבור שדרוג ב-2 מיליארד שקל, באתר כלכליסט, 23 באוגוסט 2011
תבנית:ניווט
ארנסט רנן

| --- | --- |

 לידה:  28 בפברואר 1823 טרגייה, קוט-ד'ארמור, Second Restoration 
 פטירה:  2 באוקטובר 1892 (בגיל 69) הרובע החמישי של פריז, צרפת 
 שם לידה:  Joseph Ernest Renan 
 מדינה:  צרפת 
 מקום קבורה:  בית הקברות של מונמארטר 
 מקום לימודים:  סמינר סנט סולפיס, קולז' דה פראנס 
 שפות היצירה:  צרפתית, ברטונית, עברית 
 יצירות בולטות:  History of the Origins of Christianity, בפסקה זו רשומה אחת נוספת שטרם תורגמה 
 תקופת הפעילות:  מ-1848 
 בן או בת זוג:  Cornélie Renan 
 צאצאים:  Ary Renan, Noémi Renan 
 פרסים והוקרה:  קצין גבוה בלגיון הכבוד (1888)  פרס וולנה (1847)  מסדר הוורד 
 חתימה:   
 
ארנסט רנן
ז'וזף ארנסט רֶנָן (בצרפתית: Joseph Ernest Renan;‏ 28 בפברואר 1823 – 2 באוקטובר 1892) היה פילוסוף, היסטוריון, פילולוג וארכאולוג צרפתי.
הגדרת הלאומיות

בהרצאה שנשא בסורבון ב־11 במרץ 1882 הציג רנן תשובה משלו לשאלה מהי אומה. לפי רנן, אומה היא "תוצאה של עבר ארוך, עתיר מאמצים, הקרבות ומסירות", היוצר אצל ילידי אותה תרבות רצון "להוסיף ולקיים את הירושה שקיבלנו בשלמותה". הגדרה זאת מנוגדת לזאת הגרמנית של פיכטה, שמתיימרת להגדיר אומה במונחים אובייקטיביים של גזע או קבוצה אתנית, והיא נותנת משקל רב להיבט הרגשי המתפתח אצל בני האומה לאורך השנים. עם זאת, אין לקבל את הניסיון לזהות את רנן עם תאוריות אמנה חברתית המתעלמות מן ההיבט ההיסטורי של האומה. לדעת רנן, הלאום והאדם "אינו פרי אלתור" אלא תוצר של ההיסטוריה. "שיתוף האינטרסים יוצר את חוזי המסחר" ואילו בלאום קיים "משהו מן הרגש". "צולפריין איננו מולדת".
רנן אמר את הדברים בהקשר הפוליטי של הסכסוך בין צרפת לגרמניה סביב הבעלות על אלזס־לורן. הוא קבע כי עצם קיומה של אומה (הווה אומר, של לאומיות) עומד ל"משאל עם יומי" ותלוי ברצונם של חבריה: "האדם הוא הכל ביצירת הדבר הקדוש הזה, המכונה עם". עם זאת כאמור הוא איננו רואה בלאומיות חוזה תועלתני בין יחידים אלא מדגיש את הפן הרגשי שבה. הוא רואה בעבר המשותף מרכיב הכרחי בלאומיות: "זיכרון ביצועם של מעשים גדולים שמומשו יחד בעבר, הצימאון להוסיף ולעשות עוד כמותם – אלה הם התנאים העיקריים להיות עם" וכן "עבר הרואי, אישים גדולים, תהילה – זהו ההון החברתי שעליו יש להשתית רעיון לאומי".
יחסו ליהודים

כתבי רנן העוסקים בשפות השמיות ובהיסטוריה שמית נגועים במידה מסוימת של אנטישמיות. רנן מבחין בין הגזע ההודו־אירופי "העליון" לגזע השמי "הנחות", ומביע דעות קדומות וקביעות לא מדעיות לגבי היהודים. המונח אנטישמיות עצמו, נטבע לראשונה ככל הנראה על ידי מוריץ שטיינשניידר כביקורת על רנן[דרוש מקור]. 
בספרו "חיי ישו", תיאר אותו רנן כהומניסט שלא נמצאו בו ה"פגמים" של בני גזעו, עם זאת, רנאן עצמו הדגיש לא אחת את אובדן המשמעות של גזעים אצל בני אדם, בהסבירו שההיסטוריה האנושית הולכת ונבדלת מהזואולוגיה ומשמעות הגזעים איבדה את כובדה.
בין אם היה אנטישמי ובין אם לא, לרנן תרומה ניכרת להכרת היהדות בקרב משכילי אירופה, כפי שבאה לידי ביטוי בתרגומיו הרבים, כמו גם ב"היסטוריה של עם ישראל" שחיבר ובחקר השפה העברית עצמה.
ספרו "על לאומיות וזהות יהודית" תורגם לעברית בידי חיים ריינגוורץ וראה אור בהוצאת רסלינג בשנת 2009.
ספרו "אני קהלת: חיבור על תקופתו ועל אופיו של ספר קהלת" תורגם לעברית בידי שי סנדיק ויצא לאור בהוצאת נהר ספרים בשנת 2011.
ספריו

Histoire générale et systèmes comparés des langues sémitiques (1845)
Études d'histoire religieuse (1857)
De l'origine du langage (1858)
Essais de morale et de critique (1859)
Le Cantique des cantiques – תרגום‎ (1860)
Vie de Jésus (1863)
Prière sur l'Acropole – Prayer on the Acropolis (1865)
Mission de Phénicie (1865–1874)
Histoire des origines du Christianisme – שמונה כרכים ‎(1866–1881)
La Réforme intellectuelle et morale (1871)
L'Antéchrist (1873)
Caliban (1878)
Eau de Jouvence (1880)
Corpus Inscriptionum Semiticarum – שני הכרכים הראשונים‎ (1881–1892)
Qu'est-ce qu'une nation? (1882)
Souvenirs d'enfance et de jeunesse (1884)
Le Prêtre de Némi (1885)
Histoire du peuple d'Israël – חמישה כרכים ‎(1887–1893)
Examen de conscience philosophique (1889)
L'avenir de la science (1890)
לקריאה נוספת

איגנץ גולדציהר, הרצאה על אוריינטליזם – לזכר ארנסט רנאן; מבוא והערות: יעקב שביט ויהודה ריינהרץ, האוניברסיטה הפתוחה
הערות שוליים

↑  מהו לאום?, עמ' 67.
↑  כלומר "איגוד מכסים"
↑  מהו לאום?, עמ' 64-65.
1 2  עמוס אילון, רקוויאם גרמני - יהודים בגרמניה לפני היטלר - 1743 - 1933, תרגם מאנגלית דני אורבך, הוצאת דביר, 2004; עמ' 210.
↑  ארנסט רנאן, על זאומיות וזהות יהודית, ישראל: רסלינג, עמ' 59
↑  טקסט מלא באתר Lexilogos, ראו גם תרגום לאנגלית באותו אתר.
↑  טקסט מלא באתר Lexilogos
| --- | --- |
בקרת זהויות :  NLI: 987007267037905171  PLWABN: 9810549883305606  BIBSYS: 90096182  BNC: 000080418  BNE: XX1096104  BnF: cb119214865 (data)  CANTIC: a10986649  CiNii: DA0107467X  GND: 118744496  ICCU: BVEV011870  ISNI: 0000 0001 2283 4194  LCCN: n79102888  LNB: 000055074  Léonore: 316870  NDL: 00515764  NKC: jn19990006951  NLA: 35447876  NLG: 69695  NLK: KAC199622792  NSK: 000002762  NTA: 06921803X  RERO: 02-A022618862  RSL: 000104921  SELIBR: 221881  SNAC: w6tb1f65  SUDOC: 027094170  TDVİA: renan-ernest  Trove: 956270  ULAN: 500524459  VcBA: 495/8421  VIAF: 100170528   WorldCat (עם VIAF): 100170528 
בית הולדתו של רנן בטרגר
גאוגרפיה של אוסטריה

| --- | --- |
 (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריה+(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.+
 יבשת:  אירופה 
 קואורדינטות:  48°N 14°E﻿ / ﻿48°N 14°E﻿ / 48; 14
 שטח
 דירוג שטח:  115
 שטח:  83,871 קמ"ר
   אדמה:  82,445 קמ"ר (98.3%)
   מים:  1,426 קמ"ר (1.7%)
 גובה
 הנקודה הנמוכה:  115 מטר  (נויזידלרזה)
 גובה ממוצע:  910 מטר
 הנקודה הגבוהה:  3,798 מטר (גרוסגלוקנר)
 מידע נוסף
 אורך קו החוף:  0 ק"מ
 אורך הגבולות:  2,524 ק"מ
 מדינות גובלות:  איטליה, הונגריה, סלובקיה, סלובניה, צ'כיה, ליכטנשטיין, שווייץ, גרמניה 
 
אוסטריה היא רפובליקה ללא מוצא אל הים במרכז אירופה, אשר חלק ניכר ממנה מכוסה הרים. הרפובליקה גובלת במדינות רבות, לאורך גבול של 2,563 קילומטר: ממערב שווייץ (לאורך 164 ק"מ) וליכטנשטיין (35 ק"מ); מצפון גרמניה (784 ק"מ), צ'כיה (362 ק"מ) וסלובקיה (91 ק"מ); ממזרח הונגריה (346 ק"מ); ומדרום סלובניה (311 ק"מ) ואיטליה (430 ק"מ). צורת גבולות המדינה היא כעין אגס, שקצהו המערבי הוא מעין פרוזדור צר וארוך שרוחבו המרבי הוא כ-60 ק"מ, אשר נמצא בין המדינות גרמניה, שווייץ ואיטליה, וחלקו השני, המהווה את רוב המדינה, הוא מעין עיגול. אורכה המרבי של המדינה הוא 560 ק"מ ורוחבה המרבי הוא 280 ק"מ.
שטחה הכולל של המדינה הוא 83,859 קילומטר רבוע, ובכך היא המדינה ה-115 בגודלה בעולם. 1.3% משטחה מכוסה מים, 62% מכוסה בהרים (בעיקר הרי האלפים) ו-32% נמוך יחסית ופורה יותר, הודות לנהר הדנובה. הנקודה הגבוהה ביותר באוסטריה הוא הר גרוסגלוקנר, המתנשא לגובה של 3,797 מטר.
את הקצה המערבי והמזרחי של אוסטריה מעטרים שני מקווי מים גדולים - נויזידלרזה וימת קונסטנץ. הראשון, נויזידלרזה, הוא אגם ערבתי, ואילו השני הוא ימה אלפינית אופיינית. עובדה זו ממחישה את הגיוון בין אזוריה השונים של אוסטריה.
מאז 1918 מחולקת אוסטריה רשמית לתשע מדינות משנה (ראו: מדינות אוסטריה): בחלקה המערבי פורארלברג וטירול, ובמזרחי קרינתיה, זלצבורג, שטיריה, אוסטריה תחתית, אוסטריה עילית, וינה ובורגנלנד.
פני השטח

ניתן לחלק את אוסטריה לשלושה אזורים גאוגרפים שונים: הגדול מביניהם הוא אזור הרי האלפים המכסה 62% מהשטח, השני בגודלו הוא עמק הדנובה הפורה, ומצפון לו נמצא החלק הקטן ביותר, הרי רכס יער בוהמיה, המהווה רק 10% משטחה של אוסטריה.
פני השטח > נהר הדנובה

הדנובה נובע באזור היער השחור (Schwarzwald) בגרמניה ונשפך לים השחור כדלתה בתחום רומניה. נהר זה הוא אחד מנתיבי המים הבינלאומיים החשובים ביותר, מכיוון שזהו הנהר היחיד הזורם ממרכז אירופה לכיוון מזרח. באוסטריה הנהר יוצר עמק גדול ופורה, המנקז לתוכו את כל הרי אוסטריה וסביבתו. הנהר החשוב ביותר שזורם אל הדנובה בתחום אוסטריה הוא נהר אנס.
פני השטח > הרי האלפים

שלושה רכסים עיקריים של הרי האלפים - האלפים המרכז-מזרחיים, רכס האלפים הגיריים הצפוני, ורכס האלפים הגיריים הדרומיים הם הרכסים אשר נמצאים בתחומי אוסטריה.
האלפים המרכזיים, אשר מורכבים בעיקר מבסיס גרניט, הם הרכס הגדול והגבוה ביותר באוסטריה. רכס זה חוצה את אוסטריה מטירול ועד גבול אוסטריה תחתית ושטיריה, ומכילים בתוכם את רכסי הוהה טאורן והאלפים האצטליים אשר מכוסים בקרחוני עד.
רכס האלפים הגיריים הצפוני, שמשתרע מפורארלברג דרך מדינת זלצבורג לאורך הגבול עם גרמניה ודרך אוסטריה תחתית ואוסטריה עילית לכיוון וינה, ורכס האלפים הגיריים הדרומי, על גבול קרינתיה-סלובניה, עשויים בעיקר מאבני גיר ודולומיט.
פני השטח > רכס יער בוהמיה

רכס הגרניט המיוער של יער בוהמיה, רכס הרים נמוך, בעל רמות חשופות ומוכות-רוחות ואקלים קר וקשה מאוד, ממוקם בצפון עמק הדנובה ומהווה 10% משטח אוסטריה. מלבד אוסטריה הוא עובר גם במדינות צ'כיה וגרמניה.
מאפיינים גאוגרפים > הרים

ההרים הם המאפיין הבולט ביותר של אוסטריה. כ-62% מהמדינה מכוסה הרים, אשר רובם והעיקריים ביניהם הם הרי האלפים, אך מצפון-מזרח נמצאים גם רכס יער בוהמיה וחלק קטן מהרי הקרפטים. מבחינה תיירותית ההרים מהווים בעיקר מוקד סקי חשוב. הרי האלפים שבתחום אוסטריה נפרשים בשלושה רכסים עיקריים: האלפים המרכז-מזרחיים, רכס האלפים הגיריים הצפוני ורכס האלפים הגיריים הדרומי. שלושה רכסים אלו מתחלקים לארבעה רכסי-משנה: הוהה טאורן, נידרה טאורן, רכס יער וינה והאלפים האצטליים. הנקודה הגבוהה ביותר באוסטריה היא הר גרוסגלוקנר, הנמצא ברכס הטאורן הגבוה. להלן רשימת 10 ההרים הגבוהים ביותר באוסטריה:
| מספר | שם | גובה (מטר) | רכס הרים |
| --- | --- | --- | --- |
| 1 | גרוסגלוקנר | 3,798 | הוהה טאורן |
| 2 | וילדשפיצה | 3,772 | האלפים האצטליים |
| 3 | קליינגלוקנר | 3,770 | הוהה טאורן |
| 4 | וייסקוגל | 3,739 | האלפים האצטליים |
| 5 | פשלטורם | 3,721 | הוהה טאורן |
| 6 | הרטנגלטורם | 3,719 | הוהה טאורן |
| 7 | הופמנשפיצה | 3,711 | הוהה טאורן |
| 8 | וייצנבקטורם | 3,702 | הוהה טאורן |
| 9 | דראשטורם | 3,701 | הוהה טאורן |
| 10 | גרניטורם | 3,700 | הוהה טאורן |
מאפיינים גאוגרפים > אגמים

אוסטריה זרועה אגמים רבים, מימות ערבה במזרח ועד ימות אלפיניות במערב. האגם הגדול ביותר באוסטריה הוא נויזידלרזה, השוכן על גבול אוסטריה-הונגריה במדינת המשנה בורגנלנד, ומשתרע על 315 קמ"ר, מתוכם 240 קמ"ר בתחום אוסטריה. לאחר מכן מגיעים האגמים אטר עם 46 קמ"ר וטראון עם 24 קמ"ר שבאוסטריה עילית. חלק קטן מן ימת קונסטנץ השוכנת במשולש הגבולות של גרמניה, שווייץ ואוסטריה, וגודלה מסתכם ב-536 קמ"ר, נמצא בתחום אוסטריה, בקצה מדינת פורארלברג.
מבחינת תיירות הקיץ באוסטריה האגמים הסמוכים להרים מהווים את הפופולריים יותר, בייחוד ימות קרינתיה וימות אזור הנופש זלצקמרגוט. בין הידועים שבאגמים אלו ניתן למנות את אגמי ורטר, מילשטטר, אוסיאך והאגם הלבן בקרינתיה, ומונדזה ווולפגנגזה בזלצקמרגוט.
מאפיינים גאוגרפים > נהרות

רוב שטח אוסטריה, 80,566 קמ"ר, מתנקז מזרחה על ידי נהרות אל תוך נהר הדנובה ומשם לים השחור, ורק חלק קטן מן השטח מתנקז צפונה אל נהרות הריין (2,366 קמ"ר) והאלבה (918 קמ"ר), ומשם לים הצפוני. להלן רשימת הנהרות הגדולים לפי אזור הניקוז שלהם:
יובלי הדנובה לפי אזורי הניקוז שלהם באוסטריה:
לך ואין - מנקזים את טירול
זלצך - מנקז את מדינת זלצבורג, למעט מחוז לונגאו וחלק ממחוז פונגאו
אגר, טראון, אנס, איבס, ארלאוף, טראיסן, וין ופישה מנקזים את דרום המדינות אוסטריה עילית ואוסטריה תחתית, ואת העיר וינה
המיהל הקטן, המיהל הגדול, רודל, איסט, קמפ, גלרסבאך, מרך ורוסבאך מנקזים את צפון המדינות אוסטריה עילית ותחתית
דראווה מנקז את קרינתיה ואת מזרח טירול, ונשפך לדנובה בקרואטיה
מור מנקז את מחוז לונגאו שבמדינת זלצבורג, ואת מדינת שטיריה ונשפך לבסוף לנהר הדראווה
נהרות הנשפכים לים הצפוני:
ריין מנקז את רוב מדינת פורארלברג. הנהר עובר דרך ימת קונסטנץ ונשפך לבסוף לים הצפוני
ליינזיץ הוא הנהר האוסטרי היחיד הזורם אל האלבה דרך צ'כיה וכך נשפך אל הים הצפוני, אך אינו חשוב במיוחד בשל קטנותו
גאוגרפיה אנושית > שימושי הקרקע

אופי שימושי הקרקע באוסטריה משתנה בין אזורים אלפיניים לאזורים שאינם אלפיניים. כעשירית משטחה של אוסטריה שומם או בלתי יצרני, כאשר אלו אזורים הרריים או מיוערים באופן קיצוני. מעל ל-40% משטחה של אוסטריה מכוסה ביער אשר רובו שוכן בהרי האלפים. פחות מחמישית שטחה של אוסטריה ראוי לעיבוד חקלאי. אחוז השטח המעובד באוסטריה גבוה יותר במזרח, באזורים שאינם הרריים, ונמוך יותר במערב, באזורי האלפים. למעלה מחמישית שטחה של אוסטריה מכוסה בשדות מרעה הממוקמים בגבהים שונים, כאשר מחצית מהם נמצאים באזורים גבוהים באלפים, רבים מהם מעל ל-1,000 מטר.
היסטורית, שדות המרעה הנמצאים בחלקים הגבוהים של האלפים שימשו במשך עונת הקיץ כמקום מרעה לפרות החולבות, מה שנתן באותה עת זמן לטיפוח וקצירת חציר לחורף באזורים הנמוכים יותר של ההרים. בעוד שבעבר שדות המרעה היוו גורם כלכלי מעשי, בעשורים האחרונים הם שורדים רק הודות למאמצים עילאיים.
גאוגרפיה אנושית > צפיפות אוכלוסין

על אף שבאלפים טמונים יתרונות רבים, הם מהווים את הגורם העיקרי לכך שרבים משטחיה של אוסטריה אינם מיושבים, והיא בין המדינות הכי פחות צפופות בכל מרכז ומערב אירופה, עם צפיפות אוכלוסין ממוצעת של 93 תושבים לקמ"ר בלבד. השטחים שבהם מתקיימים חיים באופן תמידי, כגון מקומות יישוב, כבישים ושאר אמצעי תחבורה, חקלאות וכדומה מהווים 35,000 משטחה של אוסטריה, שהם למעשה 40% בלבד. השטחים בהם נמצא רוב היישוב התמידי הם אזור עמק הדנובה ומרגלות האלפים הנמוכות, בהם מתגוררים כשני-שלישים מתושבי אוסטריה.
באזורים האלפיניים וההרריים של אוסטריה מתגוררים התושבים לרוב ביישובים השוכנים על גדותיהם של נהרות, ולכן הם נמוכים ושטוחים יחסית; ברגנץ שוכנת על שפת אגם קונסטנץ; אינסברוק על גדות נהר האין; זלצבורג על גדות נהר הזלצך וקלגנפורט על גדות הגאיל. ככלל, החלקים הגבוהים יותר של האלפים פחות מיושבים, מאחר שהם קרים והרריים יותר.
את הדוגמה הטובה ביותר לקשר הישיר שבין האזורים ההרריים לדלילות האוכלוסייה ניתן לראות במדינת טירול. כשם שרוב המדינה הוא שטח הררי מאוד (רק 3% מהשטח משמש לחקלאות), כך השטח בו מתקיימת התיישבות תמידית הוא 15% בלבד.
גאוגרפיה אנושית > גבולות

הגבולות הבינלאומיים של אוסטריה והגבולות הגאוגרפיים נפגשים לעיתים רחוקות מאוד. מאז שקיעת האימפריה הרומית הדנובה והאלפים לא משמשים יותר כגבולות בינלאומיים. אפילו הגבולות הפנימיים באוסטריה בין המדינות מסומנים על ידי האלפים רק במקרים בודדים.
על אף שהאלפים אינם מסמנים גבולות פוליטיים, הם משמשים לעיתים קרובות כגורם מפריד בין קבוצות תרבותיות שונות. משום שבעבר האלפים היו בלתי ניתנים ליישוב, נוצרו הפרדים בין האוכלוסיות מעמק לעמק, וכך נוצרו תת-תרבויות מובחנות.
כתוצאה מכך, אצל כל קבוצה השתמרו מבטא, תלבושות מסורתיות, סגנונות אדריכליים ופולקלור משלה שהשתנו מעמק אחד למשנהו. אף על פי כן, ניידות ותיירות מודרניים טשטשו את ההבחנה בין הקבוצות התת-תרבותיות על ידי הפחתת הבידוד ביניהן, מה שגרם בעבר ליצירתן ולאופיין הייחודי.